4

ISIGIDIMI SAMAXOSA, SEPTEMBER 17, 1883

AMAXAMBA E-PALAMENTE.

UKUFUDUKA KUKA MR. MZAMO E BAYI.

Sekuyiminyaka eyaneleyo namhla aqalayo amagwangqa ase Bayi ukuti abamnyama mabafuduke kumzi apa bati bema kuwo kwakudala. Isizatu besesokuba abemi be Bayi abamhlope besanda, kubonakala ukuba makwakiwe kude kupatelele Emaxambeni apo. Abemi base-Maxambeni, kunye nabablobo babo batimbise ixesha elide, bebonisa ngezizatu ezivisisekayo ukuba asimfanelo yama-Ngesi ukuba abasuse ekubeni besebenze izinto ezintle kangaka ngokumayela nokuba nezindlu ezintle. Kute xa lamapike ahambisekayo wabe usanda wona umzi wamagwangqa. Namhla ke ungawafumana Amaxamba esesazulwini sedolopu. Ama-Ngesi alike namhla kwisigqibo sokuba awuqinise ngomteto wase Palamente umnqweno wawo wokuba umzi wase maxambeni ufuduselwe kwenye indawo. Lomcimbi ke ungeniswe ngu Mr. Pearson, umnyulwa wase Bayi. Lengxoxo ilandelayo ibeko ngo 29 August pezu kwalomteto.

u-Mr. MACKAY [Umnyulwa wase Tinara] ute makuvunyelwane ngelokuba lomteto ungamkelwa. Wati lomhlaba kuxoxwa ngawo wanikelwa kubantu abawumiyo ngomnyaka we 1855 ngu Sir George Grey, namhla yiminyaka emashumi mabini ananye bekuwo. Ngokubekiselele kwindawo leyo bafuduselwa kuyo ute ikude nomzi kubantu abasebenzayo. Kutiwa lomzi mdala uxinene, ungcolile kanjako. Ngokwemiteto yequmru elilaula imicimbi yesixeko sase Bayi ingxinano leyo ibinokunxwenywa ; inanamhla isesemandleni alo ukuba liyicwete yonke into engcolileyo. Xakona sekutetwa ngokungcola kwendawo leyo anganyula ukuhlala kuyo kunokuba ahlale nokuba kupina pakati kwe Roeland Street ne Balekisi, e-Kapa. Emaxambeni izindlu zicokisi- we zifanelekile. Akuko zinyaniso zokumisa inteto yokuba abantu base Maxambeni basisoyikiso kubamelwane babo. Kuko kule lokeshoni inani elikwi 1,500 labantu abangamalungu amabandla ka Tixo. Ulo- yiko lungabangwa zizihiba ezingena mfanelo yokuba zibe kulo ndawo— nazo xa zivela ezinkati. Abantu sebede balelwa nokuba bake mhlaimbi baxole izindlu zabo ngumteto wama komishonari. Abantu abantsundu banamalungelo atile abamelwe kukuba bawafumane. Mhla bawunikwa ngu Sir. G. Grey abantu abamnyama lomhlaba wawumgama nedolopu, zizindlu zabamhlope ezinyuke zaya kubo. Kodwa namhla kutiwa ngenxenokuba omhlope ake wada wafika komnyama maseleshenxa kengoko. Abamnyama benenkolo yokuba abasoza basuswe bade baka izindlu zetyalike ezintle ; yinto elungileyo na ukuba emva kwayo yonke lento basuswe. Lento yokugxotwa kwabo iyaku- zala uburara nokungakoliseki; bayakuti ngenxa yokuba besuke banebala elimnyama benziwa izixatula zomntu omhlope. Ngaleminyaka mibini mitatu ibiselisisiqelo ukuba ati ofuna ukungena kwibandla labapete umzi wase Bayi iyamkolisa indawo yokokuba Amaxamba afuduswe ibe kukungena kwake. Ukuba kutiwa mabafuduke abantu abamnyama Emaxambeni kuba bexinene, into enjalo inganxwenywa ngokuti abafiki bafunelwe enye indawo. Iko imiteto yomzi wase Bayi engasetyenziswayo xa abantu baxineneyo, abanemvume yokuyihambisa abamnyama ngokwabo. Into enje ibingeze yenziwa kwabamhlope. Akunqwenelekile ukuba abantu bagxotwe imayile ezitile bafuduselwe kufupi nenye i Lokeshoni.

u-Mr. PEARSON [Umnyulwa wase Bayi] ute licam labamnyama ukuba basiwe kwindawo enempilo njengaleyo bafuduselwa kuyo. Ukuba yinyaniso ukuba yinto enengozi ukubafudusa ababantu, anga ngowokugqibela kwabati mabafuduswe njengokuba ilungu elibekekileyo (u Mr. Mackay) lisazi. Uyatemba ukuba i Palamente ayisakulamkela icebo lika Mr. Mackay.

u-Dr. ATHERSTONE [Umnyulwa wase Rini] ute akavumelani nelungu elibekekileyo (Mr. Mackay) kwindawo eliti kuyo akuko zipitipiti Emaxambeni. Uzame ukubonisa ukuba lilungelo labantu base Maxambeni ngokwabo ukuba bafuduswe.

u-Mr. LEWIS [Umnyulwa welama Qwelane] ute akuko bani uke wati izidubantini aziko Emaxambeni, kodwa into etetwa nguye nabavumelana no Mr. Mackay yeyokuba ezizaqunge zidalwa ngabantu abangena makaya apo.

u-Mr. IRVINE [Umnyulwa wase Qonce] walate kubungqina buka Rev. Smith Spencer ngokumayela nokuzola kwabantu basema-Xambe- ni. Ucinga yena ukuba abantu abo bayafuduswa mabahlaulwe nange tyalike nezikula zabo. Ibifanele ukungalityalwa indawo yokuba aba bantu ngabo abalenze i Bayi into eliyiyo namhlanje. Unga angazi ukuba bekungasakubako impitimpitina e Kapa ukuba bekusitiwa ihkulelwane zakona maziye kwaka kulamikutuka yamatafa angapandle. Ukuba ukutembeka (Oh, Oh, kwahlekwa) yinto esekoyo apo e Palamente, uyababongoza ukuba kebenze unqumamo ngapambi kokudonyula abantu abafanelekileyo.

Kugqitywe kwelokuba lomcimbi ucedululwe. Indawo change ingxoxwana yeyokuba abantu babuyiselwe indleko yabo ngendawo yokuba beza kuzishiya ityalike zabo. Lendawo kuqononondiswe ngayo kakulu ngo Messrs. W. Ayliff, Mackay, Irvine, no Fuller, abate makuhlaulwe isiqingata semali ibe ngo Messrs. Pearson, Brown, Sprigg. Isate ga apoke ingxelo epambi kwetu.

U Rev. D. Malgas.—Umbaleli wetu. ose Komani uti—Elinene linduluke apa ngomhla wokuqala ku September; lisinga ke e Bayi apo linyulelwe ukuya kona. Usizikazi olukulu ke olo kwi Remente ebiyeyake, kunamhla batwele izandla entloko. Naye uyishiye ngokunjalo. Owetu ke umtandazo ngowokuti: Tanga i Nkosi ingamgcina, kude kube seziminini zake zokupela.

Ngobusuku bo 30 August 1883 kwakuko intlanganiso enkulu yokubulisa u Rev. D. Mzamo, ote, ngenxa yoku ngapili kakuhle kwenkosikazi yake, wanyanzeleka ukuba ake ashenxe e Bayi, asinge ngase Natal. Kule ntlangano kwakuko abantu bamahlelo ngamahlelo, nakuba yayenziwe yi Remente yake. Ihlelo lase Wesile lamelwa ngu Mr. Philip Job ngokwenza amazwi, elase Rabe ngu Mr. John Adams. Intlanganiso Yoncedwano (*Ethiopian Benefit Society)* ngu Mr. P. Rwexu ; eyo Manyano ngu Mr. I. W. Wauchope; eye True Templars ngu Mr. Jonas Bassi. Amalungu ezi ntlanganiso ayekolisile ukubako ngangokuba kude kufuneke ukuba inteto zenzelwe etyalikeni sakuba isikula sizele. U Mr. Adams owayecelwe yi Remente ka Mr. Mzamo ukuba aze abe ngu Mongameli, eso sihlalo wasishiyela ku Rev. S. Brook, owati nakuba wayengalindelwe ngenxa yokuxakeka ukuba wobako, wafika kunye nenkosikazi yake. Kute kwakugqitywa ukupungwa imihluzi esikuleni kwapunywa kwayiwa etyalikeni. Kwaqalwa ngokuculwa ingoma emnandi kunene, ihlatyelwa ngu Mr. Mzamo. Emva koku kusuke

u Rev. Samuel Brook wati—namhla sihlangene ukuza kubulisa umhlobo wetu u Mr. Mzamo, isicaka se Nkosi ebesisebenza pakati kwenu. Ndiyatemba ukuba baninzi pakati kwenu abati mhlana baliva ilizwi lika Tixo baliva lipuma emlonyeni wake. Baninzi abakade bemva eshumayela i Gospile baza bayamkela, baba namhla ngabavuna iziqamo ezimnandi zobu Krestu. Baninzi abakade besamkela esandleni sake indebe yocebano nesikumbuzo sokufa kuka Krestu. Ndiva ubuhlungu obukulu ngokumka komfundisi wenu; yonke imizamo yokumtintela ayincedanga nto. Kambe ukumka kwake angaba uqutywa yintando ye Nkosi, esifanele ngoko ukuba sihlale emtandazweni wokuba yanga i Nkosi ingawusikelela umsebenzi aya kuwo.

u Mr. John S. Alams, umlomo wama Rabe ute, namhla kumka ubawo wetu—sisala enxoweni. Wafika apa u Mr. Mzamo wazenzela izihlobo ezininzi, kumahlelo onke—akatshongo ukuti ndingumtile, ngoko ndiya kwayama kumatile odwa—ndingumfundisi—ngoko andiyi kuzikatalela ezinye izinto zokunyusa uhlanga. Hayi, waba luncedo kumacala onke, wazixasa zonke intlanganiso nemihlambi yokuzama ukunyukela pambili. Namhla besifanele ukumtandazela, ukuba isimilo sake angene ngaso wada wemka esenaso kulomzi wase Bayi angahlukani naso nalapo aya kona. Sovuya sakuva ukuba kuhambisa kakuhle naye, kwanjengokuba naye eyakuvuya akuva ukuquba kakuhle kwetu ngasemva.

u Mr. Nkobe, umncedi wase Tshatshi usuke wati—kuwe Chairman, namabandla amahlelo ngamahlelo, tina mhlambi wase Tshatsh siyanibulela ngokuza kwenu. Ziti izi Balo masilile nabo balilayo Ngokulila kwenu kunye nati nipungula olwetu usizi. Azi singabantu abaya kuba yintonina namhla emka nje ubawo no ma abebe sikokela ngenyameko engaka. Sishiywa ngu Bawo osivelayo kumatuba omzimba, nange Lizwi lika Tixo, umhlobo wenkedama nabahlolokazi, umveleli wabafayo. Umfo ongacekisanga nenxila—umalatisi wezidenge, nomkutazi wamavila, oyala ngo Tixo, ayale iqaba kwa ne *orlam.* Kade simzama ukuba angemki ngoku soyisekile, sesisiti yanga i Nkosi ingaba naye nalapo aya kona.

u Mr. Philip Job, umlomo we Wesile: Kuminyaka mininzi ndimazi u Mr. Mzamo. Namhla silahlekwa yindoda yamadoda. Akafikanga abe ngumfundisi we *pulpit* yodwa, aze ati akuhla kuyo abe ugqibile. Wawanonelela onke amalungelo ohlanga. Kufuneka benje ke abafundisi bonke. Zixaswe nguye nezama Tempile, neze Benefit, nale yetu ye Mbumba, koko ute emnye wazenza baninzi. Hamba mhlobo warn Mr. Mzamo—beka u Tixo wako pambi kwako kolunga konke pambi kwako, kolunga konke apo uya kona.

u Mr. Wauchope ufunde ipepa elibalwe ngumhlambi we “ Mbumba.”—“ Ku Rev. D. no Mrs. Mzamo,—Mzalwana, sibe nosizi olukulu kwamhla seva ukuba uzakumka pakati kwetu. Siyalila kubi namhla, kuba kumka indoda yamadoda. Akunanto— hamba, kuba isele nati imisebeazi yako, ongenakumka nayo, eyakuhlala iyinkumbuzo eyakubanga ukuba singaze sikulibale. Hamba roti ndini wena ungazanga uzifake enxoweni izandla zako, kodwa wohlala usipete isirweqe sako ulwela uhlanga. Wati wakubona inyembezi zabafelwayo nabafelweyo beswele izondlo nezongo wapembelela oluncedo lwe Benefit. Wakubona intshabalalo engeniswa luselo lwe Brandy wapembelela uncedo lwe Tempile. Wati wakubona imfazwe zigqiba intlauga ngenxa yokumana kuliwa nge mfakadolo, endaweni yokuba kuliwe ngosiba, wazingenisa nawe kule Mbumba ukuze ukutaze ikaba ekulweni imfazwe yosiba. Hamba, kuba wasixobisa kade ngezwi owati, ‘ Walweleni amalungelo enu, akayi kuhla ngokwe mana kuse selefana nombete, ningazami.’ Au ! kambe silusapo Iwako, sikumbule nalapo uya kona. Hamba kakuhle mfundisi wohlanga Iwetu. Singabako,— I. W. Wauchope, Chairman ; J. Ngaba, Secretary ; John George Qaba ; Philip Job ; David Mqikela ; Feni Ngonya.

U Mr. Mzamo upendule wati:—

Kwimbumba,

Bazalwana bam be Mbumba yohlanga nindivusela usizi ndinalo kade kuba ndisahlukana nani. Yiyipina into endiyenzileyo ukuba ndingade nditetelwe lamazwi afanele ukutetelwa owenze into eluncedo kwi Mbumba? Mna bendizimanye kuni ngokuzinqabisa kwimisebenzi enje nge ncuku eziti zenziwe ngabo bangayifuniyo le Mbumba, kuba befuna ukuxamla ezonto zentiyano, nezahlulo zentswela kuvelana yohlanga. Ndim obulela ukundigcina kwenu, namhla siza kwahlukana